**ΣΩΜΑΤΕΙΟ ΕΡΓΑΖΟΜΕΝΩΝ Α.Ν.Θ ‘’ΘΕΑΓΕΝΕΙΟ’’**

**ΕΔΡΑ:** ΘΕΣΣΑΛΟΝΙΚΗ

**ΔΙΕΥΘΥΝΣΗ:** ΑΛΕΞ. ΣΥΜΕΩΝΙΔΗ 2

**Τ.Κ:** 54639

**ΤΗΛ:** 2310898207 – 6945287068

**ΕMAIL:** theageneio207@yahoo.gr

**ΑΡ. ΠΡΩΤ:** 417

**ΗΜΕΡΟΜΗΝΙΑ:** 11/05/2021

**ΠΡΟΣ:** ΠΟΕΔΗΝ

**ΔΕΛΤΙΟ ΤΥΠΟΥ**

**ΘΕΜΑ:** Παγκόσμια Ημέρα Νοσηλευτή 12η Μαΐου

 Η παγκόσμια ημέρα νοσηλευτή εορτάζεται κάθε χρόνο στις 12 Μαΐου και αποτελεί την ελάχιστη πράξη τιμής και αναγνώρισης στο έργο και στην προσφορά των νοσηλευτών σε όλο τον κόσμο.

 Ειδικότερα τώρα, την περίοδο αυτή, το έργο των νοσηλευτών αποτέλεσε και συνεχίζει να αποτελεί σημαντική παράμετρο στην αντιμετώπιση της πανδημίας του Covid-19, γεγονός που καταξιώνει και αναδεικνύει στην συνείδηση όλου του κόσμου τον ιδιαίτερο ρόλο και την προσφορά των νοσηλευτών.

 Η νοσηλευτική παρόλο που αποτελεί έναν από τους πιο σημαντικούς κλάδους του συστήματος Υγείας δεν έχει τύχη της αναγνώρισης που θα έπρεπε από όλες τις κυβερνήσεις διαχρονικά. Οι νοσηλευτές καλούνται να αντιμετωπίσουν όλες τις παθογένειες του συστήματος Υγείας σε αντίξοες συνθήκες με τα θεσμικά τους προβλήματα να παραμένουν άλυτα εδώ και δεκαετίες.

 Αποτελεί τον πιο υποστελεχώμενο κλάδο του συστήματος Υγείας, με χιλιάδες κενές οργανικές θέσεις νοσηλευτών και με την χειρότερη αναλογία στην Ευρώπη νοσηλευτή ανά ασθενή.

 Μόνιμες προσλήψεις νοσηλευτών έχουν να γίνουν χρόνια. Ο μέσος όρος ηλικίας νοσηλευτών που υπηρετούν στο σύστημα έχει ξεπεράσει τα 45 χρόνια.

 Οι εκατοντάδες νοσηλευτές που υπηρετούν στο σύστημα με ελαστικές μορφές απασχόλησης λειτουργούν σε καθεστώς εργασιακής ανασφάλειας και αβεβαιότητας παρόλο που καλύπτουν πάγιες και διαρκείς ανάγκες.

 Το δίκαιο αίτημα ένταξης των νοσηλευτών στα ΒΑΕ παραπέμπεται από την κυβέρνηση στο απώτερο μέλλον παρά την θετική εισήγηση της αρμόδιας επιτροπής που συστάθηκε για αυτό τον σκοπό.

 Η σύσταση ενιαίου κλάδου νοσηλευτικού προσωπικού ένα αίτημα της μεγάλης πλειοψηφίας των νοσηλευτών δεν πραγματοποιείται λόγω των μικροπολιτικών, μικροκομματικών και συνδικαλιστικών συμφερόντων μιας ισχνής μειοψηφίας του κλάδου.

 Τα επαγγελματικά δικαιώματα των νοσηλευτών βασίζονται σε ένα ασαφή και απαρχαιωμένο θεσμικό κλάδο που υπάρχει από το 1989.

 Οι μισθοί των νοσηλευτών στην Ελλάδα είναι από τους χαμηλότερους στην Ευρώπη και δεν τους επιτρέπουν να ζουν με αξιοπρέπεια παρά την μεγάλη προσφορά τους.

 Το Σωματείο Εργαζομένων Α.Ν.Θ Θεαγένειο **καλεί** όλους τους συναδέλφους σε συμβολική συγκέντρωση διαμαρτυρίας την **Τετάρτη** **12/1** στις **09.00 π.μ.** στην είσοδο του νοσοκομείου, ώστε να μετατρέψουμε την ημέρα αυτή σε ημέρα διεκδίκησης και ανάδειξης των προβλημάτων του κλάδου.

**ΧΟΡΤΑΣΑΜΕ ΧΕΙΡΟΚΡΟΤΗΜΑΤΑ, ΥΠΟΚΡΙΤΙΚΑ ΔΑΚΡΥΑ ΚΑΙ ΥΠΟΣΧΕΣΕΙΣ.**

**ΔΙΕΚΔΙΚΟΥΜΕ:**

1. Σύσταση ενιαίου κλάδου νοσηλευτικού προσωπικού
2. Άμεση ένταξη στα ΒΑΕ
3. Μόνιμες προσλήψεις προσωπικού
4. Μονιμοποίηση όλων των συμβασιούχων
5. Αύξηση μισθών και του ανθυγιεινού επιδόματος

 **ΓΙΑ ΤΟ Δ.Σ.**

**Ο ΠΡΟΕΔΡΟΣ Η ΓΡΑΜΜΑΤΕΑΣ**

 ΜΟΥΡΑΤΙΔΗΣ ΒΑΣΙΛΕΙΟΣ ΓΡΑΜΜΑΤΙΚΟΠΟΥΛΟΥ ΑΘΗΝΑ